钦定古今图书集成/理学汇编/字学典/第117卷 > 陈璧
## 钦定古今图书集成/理学汇编/字学典/第117卷 > 陈璧

按《华亭县志》：“陈璧，字文东。”〈詹氏小辨云号谷阳生〉以文学知名，
尤善篆隶真草，流畅快健，富于绳墨。洪武闲，以秀才
任解州判官，调湖广。

按：《书史会要》，“璧与三宋齐名，用笔俱从怀素《自叙帖》
中流出。”

按《松江府志》：“宋克游松江，陈文东尝从授笔法。吴僧
善启谓宋笔正锋，陈多偏锋，以是不及云。”

按：《怀麓堂集》文东，国初名“笔松”，人宗之。

按《四友斋丛说》：“陈谷阳正书酷似欧阳率更，行草渐
逼大令，篆书亦入格。”